

Αρκαλοχώρι, 19/08 /2025

Προς: ΜΜΕ

**ΔΕΛΤΙΟ ΤΥΠΟΥ**

**Τη Δευτέρα 25 Αυγούστου στις 7 μ.μ. στο Κηποθέατρο Νίκος Καζαντζάκης στο Ηράκλειο η μεγάλη εκδήλωση για τη σωτηρία του Μνημείου της Παπούρας**

Εκδήλωση διαμαρτυρίας ενάντια στην επιχειρούμενη καταστροφή του σπουδαίου Μνημείου της Παπούρας, διοργανώνουν ο Δήμος Μινώα Πεδιάδας και οι φορείς που αγωνίζονται για τη σωτηρία του Μνημείου, απαιτώντας την πραγματική προστασία και ανάδειξη του. Η εκδήλωση θα πραγματοποιηθεί τη **Δευτέρα 25 Αυγούστου, στις 7:00 μ.μ., στο Κηποθέατρο «Νίκος Καζαντζάκης» στο Ηράκλειο**.

**Το πρόγραμμα της εκδήλωσης περιλαμβάνει:**

Χαιρετισμούς και ομιλίες από εκπροσώπους του Δήμου και των φορέων, θεατρικό δρώμενο (επιμέλεια σκηνικής παρουσίας Τόνια Μουμούρη) και καλλιτεχνικό πρόγραμμα με τους μουσικούς: Μαρία Κώτη, Χάρη Παναγιωτάκη, Μανώλη Μανουσάκη, Γιάννη Κασσωτάκη, Δημήτρη Ζαχαριουδάκη, Μίνω Σωμαράκη, Γιώργο Περοβολαράκη, Γιάννη Λιναρδάκη, Νικόλα Χριστόπουλο, Σάκη Πολύζο, Κωστή Αβυσσινό.

Ο Δήμαρχος Μινώα Πεδιάδας Βασίλης Κεγκέρογλου, απευθύνει κάλεσμα σε όλο τον κόσμο να συμμετάσχει στην εκδήλωση αναφέροντας χαρακτηριστικά: «Η ιστορία μας είναι η κληρονομιά μας! Τη Δευτέρα 25 Αυγούστου, στις 7:00 μ.μ., στο Κηποθέατρο «Νίκος Καζαντζάκης» στο Ηράκλειο, ενώνουμε τις δυνάμεις μας και δίνουμε φωνή στη σιωπή των αιώνων. Θα είμαστε όλοι εκεί, δίνοντας ένα ισχυρό μήνυμα για τη σωτηρία του σπουδαίου Μνημείου, στο λόφο της Παπούρας!».

https://www.youtube.com/watch?v=fFkNjMaOPgU